CELEX: 32016D1897
Language: da
Date: 2016-10-27 00:00:00
Title: Rådets gennemførelsesafgørelse (FUSP) 2016/1897 af 27. oktober 2016 om gennemførelse af afgørelse 2013/255/FUSP om restriktive foranstaltninger over for Syrien

28.10.2016   
            
            
               DA
            
            
               Den Europæiske Unions Tidende
            
            
               L 293/36
            
         RÅDETS GENNEMFØRELSESAFGØRELSE (FUSP) 2016/1897
   af 27. oktober 2016
   om gennemførelse af afgørelse 2013/255/FUSP om restriktive foranstaltninger over for Syrien
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 31, stk. 2,
   under henvisning til Rådets afgørelse 2013/255/FUSP af 31. maj 2013 om restriktive foranstaltninger over for Syrien (1), særlig artikel 30, stk. 1,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Rådet vedtog den 31. maj 2013 afgørelse 2013/255/FUSP.
            
         
               (2)
            
            
               I betragtning af den alvorlige situation i Syrien bør ti personer tilføjes på listen over fysiske og juridiske personer, enheder og organer, der er omfattet af restriktive foranstaltninger, i bilag I til afgørelse 2013/255/FUSP.
            
         
               (3)
            
            
               Afgørelse 2013/255/FUSP bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Bilag I til afgørelse 2013/255/FUSP ændres som anført i bilaget til nærværende afgørelse.
   Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.
   
      Udfærdiget i Bruxelles, den 27. oktober 2016.
      
         
            På Rådets vegne
         
         M. LAJČÁK
         
            Formand
         
      
   
   
      (1)  EUT L 147 af 1.6.2013, s. 14.
   
      BILAG
      Følgende personer tilføjes på listen over fysiske og juridiske personer, enheder eller organer i bilag I til afgørelse 2013/255/FUSP.
      
         Liste over fysiske og juridiske personer, enheder og organer omhandlet i artikel 27 og 28
      
      A.   Personer
      
      
         
                      
                  
                  
                     Navn
                  
                  
                     Identificerende oplysninger
                  
                  
                     Begrundelse
                  
                  
                     Opført på listen den
                  
               
                     »207.
                  
                  
                     Adib Salameh
                     (alias Adib Salamah; Adib Salama; Adib Salame; Mohammed Adib Salameh; Adib Nimr Salameh)
                     ()
                  
                  
                     Stilling: Generalmajor, vicedirektør for luftvåbnets efterretningsdirektorat i Damaskus
                  
                  
                     Medlem af de syriske sikkerheds- og efterretningstjenester, som gjorde tjeneste efter maj 2011; vicedirektør for luftvåbnets efterretningsdirektorat i Damaskus; tidligere leder af luftvåbnets efterretningstjeneste i Aleppo.
                     Medlem af de syriske væbnede styrker med rang af »oberst« eller en tilsvarende eller højere rang, som gjorde tjeneste efter maj 2011; har rang af generalmajor.
                     Ansvarlig for den voldelige undertrykkelse af civilbefolkningen i Syrien gennem planlægningen af og deltagelsen i militære overfald i Aleppo og ansvarlig myndighed i forbindelse med anholdelsen og tilbageholdelsen af civile.
                  
                  
                     28.10.2016
                  
               
                     208.
                  
                  
                     Adnan Aboud Hilweh
                     (alias Adnan Aboud Helweh; Adnan Aboud)
                     ()
                  
                  
                     Stilling: Brigadegeneral
                  
                  
                     Har rang af brigadegeneral for 155. brigade og 157. brigade i den syriske hær og gjorde tjeneste efter maj 2011.
                     Som brigadegeneral for 155. og 157. brigade er han ansvarlig for den voldelige undertrykkelse af civilbefolkningen i Syrien, herunder gennem sit ansvar for indsættelsen og anvendelsen af missiler og kemiske våben i civile områder i 2013 og involveringen i storstilede tilbageholdelser.
                  
                  
                     28.10.2016
                  
               
                     209.
                  
                  
                     Jawdat Salbi Mawas
                     (alias Jawdat Salibi Mawwas; Jawdat Salibi Mawwaz)
                     ()
                  
                  
                     Stilling: Generalmajor
                  
                  
                     Har rang af generalmajor og er en højtstående officer i de syriske væbnede styrkers direktorat for artilleri og missiler og gjorde tjeneste efter maj 2011.
                     Som højtstående officer i Syriens direktorat for artilleri og missiler er han ansvarlig for den voldelige undertrykkelse af civilbefolkningen, herunder anvendelsen af missiler og kemiske våben af brigader under hans kommando i tæt befolkede civile områder i 2013 i Ghouta.
                  
                  
                     28.10.2016
                  
               
                     210.
                  
                  
                     Tahir Hamid Khalil
                     (alias Tahir Hamid Khali; Khalil Tahir Hamid)
                     ()
                  
                  
                     Stilling: Generalmajor
                  
                  
                     Har rang af generalmajor og leder de syriske væbnede styrkers direktorat for artilleri og missiler og gjorde tjeneste efter maj 2011. Som højtstående officer i Syriens direktorat for artilleri og missiler er han ansvarlig for den voldelige undertrykkelse af civilbefolkningen, herunder indsættelsen af missiler og kemiske våben af brigader under hans kommando i tæt befolkede civile områder i Ghouta i 2013.
                  
                  
                     28.10.2016
                  
               
                     211.
                  
                  
                     Hilal Hilal
                     (alias Hilal al-Hilal)
                     ()
                  
                  
                     Født: 1966
                  
                  
                     Medlem af milits med tilknytning til regimet, den såkaldte »Kataeb al-Baath« (Baathpartiets milits). Støtter regimet gennem sin rolle i forbindelse med hvervning til og organisering af Baathpartiets milits.
                  
                  
                     28.10.2016
                  
               
                     212.
                  
                  
                     Ammar Al-Sharif
                     (alias Amar Al-Sharif; Amar Al-Charif; Ammar Sharif; Ammar Charif; Ammar al Shareef; Ammar Sherif; Ammar Medhat Sherif)
                     ()
                  
                  
                      
                  
                  
                     Fremtrædende syrisk forretningsmand, der driver virksomhed i Syrien og er aktiv i banksektoren samt forsikrings, hotel- og restaurationsbranchen. Medstifter af Byblos Bank Syria, hovedaktionær i Unlimited Hospitality Ltd og bestyrelsesmedlem i Solidarity Alliance Insurance Company og Al-Aqueelah Takaful Insurance Company.
                  
                  
                     28.10.2016
                  
               
                     213.
                  
                  
                     Bishr al-Sabban
                     (alias Mohammed Bishr Al-Sabban; Bishr Mazin Al-Sabban)
                     ()
                  
                  
                      
                  
                  
                     Guvernør i Damaskus, som er udpeget af og tilknyttet Bashar al-Assad. Støtter regimet og er ansvarlig for den voldelige undertrykkelse af civilbefolkningen i Syrien, herunder ved at udøve diskriminerende praksis over for sunnimuslimske grupper i hovedstaden.
                  
                  
                     28.10.2016
                  
               
                     214.
                  
                  
                     Ahmad Sheik Abdul-Qader
                     (alias Ahmad Sheikh Abdul Qadir; Ahmad al-Sheik Abdulquader)
                     ()
                  
                  
                      
                  
                  
                     Guvernør i Quneitra, der er tilknyttet og udpeget af Bashar al-Assad. Tidligere guvernør i Latakia. Støtter og nyder godt af regimet, herunder i form af offentlig støtte til de syriske væbnede styrker og regimetro militser.
                  
                  
                     28.10.2016
                  
               
                     215.
                  
                  
                     Dr. Ghassan Omar Khalaf
                     ()
                  
                  
                      
                  
                  
                     Guvernør i Hama, som er udpeget af og tilknyttet Bashar al-Assad. Han støtter også og nyder godt af regimet. Ghassan Omar Khalaf er tæt knyttet til medlemmer af en milits med tilknytning til regimet i Hama, den såkaldte Hamabrigade.
                  
                  
                     28.10.2016
                  
               
                     216.
                  
                  
                     Khayr al-Din al-Sayyed
                     (alias Khayr al-Din Abdul-Sattar al-Sayyed; Mohamed Khair al-Sayyed; Kheredden al-Sayyed; Khairuddin as-Sayyed; Khaireddin al-Sayyed; Kheir Eddin al-Sayyed; Kheir Eddib Asayed)
                     ()
                  
                  
                      
                  
                  
                     Guvernør i Idlib og tilknyttet og udpeget af Bashar al-Assad. Nyder godt af og støtter regimet, blandt andet ved at yde støtte til de syriske væbnede styrker og regimetro militser. Tilknyttet regimets minister for Awqaf, Dr. Mohammad Abdul-Sattar al-Sayyed, der er hans bror.
                  
                  
                     28.10.2016«